REPUBLIKA HRVATSKA

CENTAR ZA ODGOJ I OBRAZOVANJE

TOMISLAV ŠPOLJAR

ŠKOLSKI ODBOR

JURJA KRIŽANIĆA 33

VARAŽDIN

KLASA: 372-08/24-01/1

URBROJ: 2186-40-01-24-1

Varaždin, 20. kolovoza 2024. godine

Na temelju Zakona o zakupu i kupoprodaji poslovnog prostora („Narodne novine“ broj: 125/11, 64/15 i 112/18), Pravilnika o uvjetima, kriterijima i postupku davanja u zakup sportskih dvorana, prostora i opreme osnovnih škola („Službeni vjesnik grada Varaždin“ broj 7/21, 13/22 i 11/23), Školski odbor Centra za odgoj i obrazovanje Tomislav Špoljar objavljuje:

 **JAVNI NATJEČAJ**

 **za davanje u zakup sportske dvorane**

Predmet javnog natječaja je prikupljanje ponuda za davanje u zakup sportske dvorane s borilištem i popratnim sadržajima (svlačionice, sanitarni prostor) u svrhu odvijanja sportskih treninga mlađih uzrasnih kategorija sportskih udruga Grada Varaždin, za potrebe sportskih klubova osoba s invaliditetom, za odvijanje sportskih i rekreativnih aktivnosti.

Prostor se daje u zakup na određeno vrijeme, u školskoj godini 2024./2025. godine, od 9. rujna 2024.- 31. kolovoza 2025.– radnim danima, od ponedjeljka do petka u vremenu od 16,00 do 20,30 sati.

Najniža cijena zakupa po jednom satu (60 minuta) je 32,00 eura.

Iznimno, za mlađe uzrasne kategorije sportskih udruga Grada Varaždina, članice Zajednice sportskih udruga Grada Varaždina i sportske klubove osoba s invaliditetom, cijena zakupa sportske dvorane iznosi 13,00 eura po satu.

Neće se razmatrati slijedeće ponude:

* ponude zaprimljene nakon isteka roka za podnošenje ponuda naznačenog u javnom natječaju,
* ponude koje nisu u skladu s uvjetima javnog natječaja,
* nepotpune ponude (koje ne sadrže dokumente i podatke sukladno javnom pozivu),
* ponude ranijeg zakupnika koji sudjeluje u natječaju, a koji nije podmirio svoje ugovorne obveze po prethodnom zakupu prostora.

Uz ponudu ponuditelj je dužan dostaviti slijedeću dokumentaciju:

* presliku osobne iskaznice (za fizičke osobe koje predstavljaju grupu građana i fizičke osobe koje imaju registrirani obrt ili obavljaju samostalnu profesionalnu djelatnost),
* presliku izvatka iz odgovarajućeg registra ne starijeg od 60 (slovima: šezdeset) dana od dana objave natječaja (sudski/obrtni registar ili odgovarajući upisnik),
* za mlađe uzrasne kategorije sportskih udruga Grada Varaždina, potrebno je dostaviti potvrdu da su članice Zajednice sportskih udruga Grada Varaždin, ne stariju od 30 dana od dana objave javnog natječaja.

Dostavom ponude na natječaj svi ponuditelji dali su privolu Centru za odgoj i obrazovanje Tomislav Špoljar za obradu osobnih podataka navedenih u svim dostavljenim prilozima odnosno ispravama za potrebe provedbe javnog natječaja.

Rok za dostavu ponuda je 28. kolovoza 2024. godine do 11,00 sati.

Prijave se dostavljaju poštom ili osobno na adresu:

CENTAR ZA ODGOJ I OBRAZOVANJE

TOMISLAV ŠPOLJAR

Jurja Križanića 33

42000 Varaždin

s naznakom: „PONUDA ZA SUDJELOVANJE U JAVNOM NATJEČAJU ZA DAVANJE U ZAKUP SPORTSKE DVORANE – NE OTVARATI“.

Ponude se ne otvaraju javno.

Centar za odgoj i obrazovanje Tomislav Špoljar može poništiti javni natječaj u bilo koje vrijeme prije zaključenja ugovora o zakupu sportske dvorane.

 Predsjednica Školskog odbora:

 Klara Mesarić, prof. logoped